— Тэма горада, асабліва мінская тэма, мне даўно цікавая. І прапанова RG зрабіць малюнак, які кожны зможа размалёўваць, стала дарэчнай. Я не рабіў тэхнічную схему для турыста. Гэта не дакладная геаграфія, але паэтычная псіхагеаграфія. То-бок маляваліся запамінальныя і памятныя будынкі, а таксама персанажы. Напрыклад, Гадзіла. Гэта мой любімы герой тут. Вобраз адлюстроўвае дух свабоды і непрадказальнасць, магчымасць быць тым, кім хочацца. Але самае галоўнае ў мапе — калектыўнае размалёўванне, акт адначасовага мастацкага ўзаемадзеяння незнаёмцаў. Гэта той досвед, што не купіш ні за якія грошы, — кажа мінскі мастак-манументаліст Міця Післяк, які зрабіў рысунак маляванкі.